รมว.พม. นำทีมคณะผู้บริหาร เข้าทำเนียบรัฐบาล เชิญชวนร่วมงานมหกรรมด้านสังคมครั้งแรกของประเทศไทย
รมว.พม. นำทีมคณะผู้บริหาร เข้าทำเนียบรัฐบาล เชิญชวนร่วมงานมหกรรมด้านสังคมครั้งแรกของประเทศไทย ภายใต้ชื่อ Thailand Social Expo 2018 ที่จะจัดขึ้นในวันที่ 3-5 สิงหาคม นี้ ณ Hall 5 - 8 ศูนย์การแสดงสินค้าและการประชุมอิมแพ็ค เมืองทองธานี

พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) พร้อมด้วยคณะผู้บริหารกระทรวง พม. และผู้แทนหน่วยงานด้านสังคม นำตัวอย่างผลงานนวัตกรรมทางสังคม เทคโนโลยี เพื่อการพัฒนาสังคมและประชาชนกลุ่มเป้าหมาย มาจัดแสดงให้พลเอก ประยุทธ์ จันทร์โอชา นายกรัฐมนตรีและคณะรัฐมนตรี เยี่ยมชมก่อนการประชุมคณะรัฐมนตรี เพื่อประชาสัมพันธ์การจัดงานมหกรรม Thailand Social Expo 2018 ณ บริเวณด้านหน้าตึกบัญชาการ 1 ทำเนียบรัฐบาล

นอกจากนี้งานที่จะจัดขึ้นดังกล่าวได้รับความร่วมมือกับภาคีเครือข่าย ทุกภาคส่วนที่ทำงานด้านสังคมกว่า 90 หน่วยงาน มาแสดงผลงานด้านสังคมของรัฐบาลและงานมหกรรมด้านสังคมครั้งแรกของประเทศไทย ที่แสดงผลงานนวัตกรรมทางสังคม เทคโนโลยี เพื่อการพัฒนาสังคมและประชาชนกลุ่มเป้าหมาย ผลการคิดค้น และการดำเนินงานสำคัญในด้านสังคมของไทยและอาเซียน และเพื่อเสริมสร้างศักยภาพหน่วยงานด้านสังคมในการขับเคลื่อนการพัฒนาสังคมของประเทศ สร้างพลังความร่วมมือของหน่วยงานด้านสังคมทุกภาคส่วนแสดงผลงานสำคัญด้านการพัฒนาสังคมของประเทศ นวัตกรรมทางสังคมต้นแบบการพัฒนาสังคม ศักยภาพของกลุ่มเป้าหมาย และองค์ความรู้ด้านสังคม รวมถึงผลผลิต ผลิตภัณฑ์ของหน่วยงานด้านสังคมทุกภาคส่วน และนำเสนองานวิชาการ รายงานสถานการณ์ทางสังคม การคาดการณ์แนวโน้มทางสังคมเพื่อนำไปสู่การกำหนดนโยบาย